**Жаңа жылда,жаңа бақыт**

Жаңа жылға арналған мерекелік ертеңгілік өткізілетін, әсем безендірілген залға көңілді әуенмен балалар қолдарындағы шамдармен билеп кіреді.  
**Жүргізуші:** Келді, міне, сағындырып далама  
Келді, міне, Жаңа жыл қалама  
Ән салып, жұмбақ болып, тақпақ болып.  
Кәне, кәне келіңіздер  
Би билеп ән салып беріңіздер!  
Мерекені Жаңа жылды қарсы алып.  
Ақтарайық әнменен көңіл сырын - дей келе құрметті қонақтар бүгінгі жаңа жыл ертеңгілігін бастауға рұқсат етіңіздер.

**Жүргізуші:**Балалар бүгінгі біздің мерекемізде бір ерекше зат бар.Ол сиқырлы айна.Бұл айна арқылы біз басқа жақта не болып жатқанын көре аламыз.Мысалы қазір Аяз Атаның қайда екенін көргілерің келеді ме?Ондай болса қане мұқият қарайық.

**Интерактивті тақтадан видео көреді**

**Жүгізуші:**Балалар біз Аяз Атаның дайындалып жатқанын көрдік.Үлкен қабына сыйлықтарды да жинап та жатыр екен.Енді Аяз Атамыз келгенше әнімізді әуелетіп айтып жіберейік.

**Ән: «Құтты болсын,жаңа жыл»  
Мерекелік тақпақтарға кезек береміз**.

Аспан жерге төгеді,

Ақ күмісін уыстап

Жаңа жыл да келеді

Бізге қарай жылыстап Адия

Тамаша,тамаша!

Шыршамыз тұр жараса.

Басында әсем жұлдызы,

Көз тоймайды қараса. Дастан

Жаңа жыл,жаңа жыл,

Жаңа жылда-жаңа жыр.

Жасыл шырша жанында

Жадырап барлық бала жүр Балауса

Дала нұр, қала нұр

Құтты болсын, жаға жыл!

Кел, жаңа жыл біздерге

Кел, жаңа жыл, жаңа жыл! Бақытжан

Жасыл шырша жанында

Айнала ойнап ән саламыз

Өзіміздің бақшада

Жаңа жылда қарсы аламыз Жантөре

Жаңа жылым жол болсын

Бас қадам оң болсын

Төрлет, төрлет жаңа жыл

Бізге құтты жыл болсын Ерназар

Аппақ тонға оранып

Базарлықты мол алып

Келді алыс сапардан

Аяз ата оралып Әлисұлтан

**Жүргізуші:**Ал балалар Аяз Атамыз Ақшақармен сөйлесіп,бізге келмекші еді ғой.Мүмкін келіп қалған шығар.Тағы да сиқырлы айнамыздың көмегіне жүгінейік.

**Интерактивті тақтадан видео көреді**

**Жүргізуші:** Ойбу балалар мына қасқыр мен қарға Аяз Атамызды алдап мүлдем басқа жаққа жіберді ғой.Енді қайттік? Көмек керек.Кімді көмекке шақырамыз?Балалар мүмкін Аққаланы шақырармыз?

**Бәрі:Аққала,Аққала!**

**Аққала асығып кіріп келеді.**Не болды?Балалар сендердің дауыстарыңды естіп,мүмкіндігінше тез келдім.Айтыңдаршы не болып қалды?

**Жүргізуші:**Аққала бізге сіздің көмегіңіз керек болып тұр.Біз сиқырлы айнадан Қасқыр мен Қарғаның Аяз Атаны орман ішіне алдап тастап кеткенің көрдік.Енді Атамызды ол орманнан алып шығатын сіз ғана.Көмектесіңізші.

Бірақ сізге сиқыр керек болар.Біздің балаларымыз сізге керемет «Перизат»биін билеп берсін.Осы бидің сиқырын ала кетіңіз.

**Аққала:**Қанеки көрейін.Сиқыр керек болатыны сөссіз.

**Би: «Перизат»**

**Аққала:**Керемет балалар.Мынандай сиқырлы биден кейін Аяз Атаны тез тауып,сендердің мерекелеріне ертіп келемін.

**Аққала шығып кетеді.**

**Жүргізуші:**Ал,балалар біз мерекемізді жалғастыра берейік.Ендігі кезекті тақпақтарға берейік.

**Тақпақтар:**

Жаңадан тақпақ

Аламыз жаттап

Жаңа жыл келді

Жаңа жыл аппақ Юсуф

Бүгін біз көңілдіміз

Жаңа жылды қарсы алып

Мерекеге келгендерді

Құттықтаймыз ән салып Әмірхан

Күттіріп келген жыл басы

Бізбен бірге жырлашы

Дастарханы елімнің

Береке , ырыс сыйлашы Аруна

Оралды өлкеме

Жаңа жыл, армысың!

Оранды ақ көрпеге

Асқар тау, қарлы шың Алдияр

Сақалы аппақ күмістей

Тістері аппақ күріштей

Қызыл ала шапаны

Сағындым Аяз атаны Нұрикамал

Біздің балабақшада

Шырша тойы болады

Аяз Ата, Ақшақар

Біздермен мәз болады. Раяна

**Жүргізуші:** Балалар Аққаламыз орманға жеткен шығар.Сиқырлы айнамыздан көріп жіберейік.

**Интерактивті тақтадан видео көреді**

**Жүргізуші:**Балалар мына Қасқыр мен Қарға біздің Аққаланы да алдап соқты ғой енді не істейміз?

**Осы кезде Аяз Ата болып киініп алған Қасқыр мен Ақшақар болып киініп алған Қарға кіріп келеді.**

**Қасқыр мен Қарға:**Сәлеметсіңдер ме балалар біз Аяз Ата мен Ақшақармыз,сендердің мерекелеріне келдік.

**Балалар:**Сендер өтірік айтасыңдар,біз бәрін сиқырлы айнадан көрдік.Сендер Қасқыр мен Қарғасыңдар.

**Қасқыр мен Қарға:**Ааа біліп отыр екенсіңдер ғой.Ондай болса,Жаңа Жыл мерекесі болмайтынын да білетін шығарсыңдар.АязАталарың орманда адасып жүр.Аққалаларыңды да бұзып тастадық.Ха ха ха!

**Осы кезде музыка әуенімен Моана мен Мауи кіріп келеді.**

**Мауи:**Сәлеметсіңдер ме балалар?Біз Сендерге сонау Гавай аралдарынан келдік.Бізде ешқашан қыс болмайды.Қар да жаумайды.Қазақстан мемлекетінде қар қалың жауады және Жаңа Жыл мерекесі болады дегенді естіп қонаққа келдік.

**Моана:**Иә, балалар,мен де осы мерекені көрмекші едім.

**Қасқыр:**Бекер келдіңдер.Мереке болмайды.Аяз Ата мен Ақшақар жоқ.Оларсыз мереке болмайды.

**Мауи:**Сіз ондай жаман болмаңыз.Мерекені балалар жақсы көреді және оны асыға күтеді ғой.Мүмкін біздің сыйға деп әкелген биді көрерсіз.

**Моана:**Иә.Қане біздің биді тамашалаңыздар!

**Би «Моана»**

**Қасқыр:**(Ойланып) Иә,балалар біздің бұл қылығымыз дұрыс емес екен.Тіпті сонау алыс аралдан Жаңа Жыл мерекесін тамашалауға қонақтар келіп жатыр екен.Бізі болсақ мерекенің шырқын бұздық.Аққаланы да бұзып тастадық.Қой,бұл дұрыс болмады.Менің айтатын бір ұсынысым бар.Қазір біз ойын ойнаймыз.Бұл ойында біз Аққаланы қайтадан құрастырамыз.Одан кейін Аққаламен бірге Аяз Атаны тауып келеміз.

**Қарға:**Балалар қалай қарайсыңдар?

**Балалар:**Жарайды ойнайық

**Ойын: «Аққала құрастыру»**

**Ойын біткен кезде Аққала кіреді.**

**Аққала:**Ой балалар. Ойынды ойнап мені қайтадан құрастырғандарыңа рахмет.Ал енді біз тезірек Аяз Ата мен Ақшақарды алып келейік.

**Үшеуі шығып кетеді.**

**Жүргізуші:**Ондай болса балалар біздің басты қонақтарымыз келгенше көңілімізді әсем әнмен көтерейік.

**Ән: «Веселый хоровод»**

**Музыка әуенімен Аяз Ата мен Ақшақар кіреді.**

**Аяз ата:**

Амансың ба, ұлдарым,

Амансың ба кыздарым?

Қандай жарқын жүздерің,

Қандай әсем билерің,

Аталарың сендерге

Алау желмен алысып

Шаршап келді алыстан.

Өздеріңдей балалармен

Сағынысып табысқан.

**Ақша қар:**

Амансыздар ма, балалар, ұстаздар, ата-аналар! Жаңа жылдарыңыз құтты болсын. Тышқан жылы молшылықтың белгісі, ендеше жаңа жыл береке, бірлік, молшылық әкелсін.  
**Жүргізуші:** Сәлеметсіз бе Аяз Ата! Біздің шыршамыз жарқырамады ғой. Енді не істейміз?  
**Аяз Ата:** Ақшақар қызым - ау. Менің сиқырлы таяғымды алып берші.  
(Таяғын шыршаға тигізіп)  
**Аяз Ата:** Шыршам, қане, жана ғой!-(дегенде шыршаның шамдары жарқырап жанады.)  
**Жүргізуші:** Ал енді біздің бүлдіршіндеріміз шыршаның жану құрметіне арнап «Шыршаға бардық» әнін орындап береді.  
**Ән: «Шыршаға бардық»  
Аяз Ата:** Жарайсыңдар! Өнерлі балалар екенсіңдер.

**Жүргізуші:** Аяз Ата демалып отырып, біздің балалардың тақпақтарын тамашалаңыз.  
Армысысыздар, халайық!

Бармысыздар, халайық!

Жаңа жылдан жұп жазбай

Жылды қарсы алайық Айару

Кел балалар келіңдер

Тамашаны көріңдер

Жомарт Аяз атадан

Сыйлық алып көріңдер Томирис

Безендіріп шыршаны

Жыл қуантты баршаны

Той-маскарад басталды

Аяз оны басқарды Жәңгір

Жасыл желек жамылған

Асыл моншақ асылған

Міне сұлу шыршамыз

Көптен күтіп сағынған Асылай

Ақ қар жапты даланы

Ақ қар жамылды айнала

Жарқыратып шамдарын

Шырша келді ортаға Нұрай

Жасыл шырша, қош келіпсің

Сені күтіп жүрдік біз

Көркейсін деп сенің жүзін

Ойыншықтар ілдік біз Ернар

Жаңа жылда алдағы

Көңіл өсіп көбейсін

Ортақ ойы орманы

Жақсы достар көбейсін Альтаир

Қалып едік сағынып

Күтік алдық жабылып

Жолын қойдық жарық қып

Шыршаларға шам іліп Мухаммад

Тілеймін мен бар адамға,

Жаңа бақыт,жаңа жыр

Әке-ана,әке-ана

Құтты болсын,құтты болсын жаңа жыл! Айша

**Аяз Ата:** Ой! Бәрекелді, жарайсыңдар, балалар! Аталарыңды бір қуантып тастадыңдар.  
**Жүргізуші:** Балалар бізде қазір қандай жыл?  
**Балалар:** Қабан жылы.  
- Келе жатқан жыл қалай аталады?  
- Тышқан жылы.  
**Жүргізуші:** Дұрыс айтасыңдар. Балалар осы тышқанның қалай жыл басы болғанын білесіңдер ме? **Балалар:**Жоқ   
**Жүргізуші:**Осы туралы бір аңыз бар.Қане тамашалап көрейік. **Көрініс «Жыл басына таласқан хайуанаттар»**

**Ерте,ерте ертеде хайуанаттар жыл басы болуға таласыпты.**

**Алаңқайда ұйықтап жатқан қоян ұйқыдан оянып,есінеп,жан-жағына қарап біреулерді іздейді.Ешкімді көрмегеннен кейін,өзімен-өзі билей жөнеледі.**

**Қоянның билеп жүргенің көрген орманның түрлі хайуанаттары жиналып,олар да қоянға қосылып билеп кетеді.**

Би билейді

Сағат соғады

**Ашық алаңға жиналған хайуанатттаррдың әрқайсысы жыл басы болуды қалайды.**

Қоян неге мен емес?Мен кімнен кеммін деп өзің мақтай бастайды.

**Қоян:**

Қардай аппақ қоянмын

Жазда сұрға бояндым

Жыл басы мен боламын

**Бір кезде ырылдап Барыс шығады.**

**Барыс:**

Барыспын,барыспын

Күшіме сенемін,сенемін

Бәріне таныспын,таныпын

Бәрін де жеңемін,жеңемін

Жыл басы мен боламын.

**Бір мезетте ортаға Маймыл секіріп шығып,бәрін мазақтай бастайды. Маймыл сәл кідіріп өзің мақтай бастайды.**

**Маймыл:**

Ей,достарым,бекер дауды қойыңдар,

Біз қашан болса да ойында.

Қашан болса да мен керекпін адамға

Жыл басы мен боламын.

**Абалап ортаға ит шығады.**

**Ит:**

Абалап үремін

Үйді қараймын

Адамның бірінші досымын

Жеті қазынаның бірімін

Жыл басы мен боламын.

**Түйе ішінен мен бәрінен ақылдымын,сұлумын,бойым да биік.Жыл басын тек мен бастауым керек деп,жан-жағына меңсінбей кербездене қарайды.**

**Түйе:**

Түйе,түйе,түйемін

Кім таласады бойыма

Жан жағыма қараймын

Күн мен түнді санймын

**Тышқан не айтарың білмей тұрды да,біртүрлі қулық ойлап жиылған көпке былай айтады.**

**Тышқан:**

Бұл таласта ойна

Күнге қарап тұрайық

Кім күнді бірінші көреді

Сол жыл басы болады

**Өзгелері қарап тұрғанда,түйе өзінің бойна сеніп,менен бұрын кім көрер дейсің деп тышқанның сөзін қостайды.**

**Осылай бәрі қарасып тұрады.Хайуанаттар таласып «Біз көреміз,біз көреміз»деп тұрғанда тышқан түйенің өркешіне мініп алып,таңды атырып жылды бірінші көреді.**

**Тышқан:**

Алақай,алақай!

Күнді көрдім,алақай!

Енді жыл басы мен боламын.

**Осылай жылды бәрінен бұрын тышқан көріп,хабар беріп,жыл басы болыпты.**

**Түйе бойына сеніп,жылдан құр қалыпты.**

Барлығың да қараңдар!

Үйге енді тараңдар.

Жылды көрген тышқанды,

Жыл басы деп санаңдар. **Аяз Ата:**Балалар міне бұл аңызды да біліп жүретін болдық.Менің байқауымша ата аналарымыздың көңіл күйлері жоқ ау. **Ақшақар:**Ондай болса мен қонақтарымызбен бір ойын ойнап жіберейін.Қарсы емес шығарсыздар? **Ойын «Шыршаның суретін салайық» Ақшақар:**Құрметті қонақтар сіздерге көп рахмет!Керемет сурет салдыңыздар.

**Жүргізуші:**Ал құрметті қонақтар,балалар міне сағат тілі 12 ге жақындап қалыпты.Біз білеміз сағат тілі 12 болғанда жаңа жылымыз да басталады.Солай емес пе? **Музыка әуенімен Тышқан келеді. Тышқан:** Мен Жаңа жылмын! Сендердің мерекелеріңе қатты асығып келдім. Жаңа жыл мерекесі құтты болсын.  
Жаңа жылдың таңы неткен арайлы,  
Ақ мамыққа бөлеп алды маңайды.  
Жаңа жылмен құттықтаймын сіздерді,  
Жаңа жылдарың құтты болсын, ағайын.  
**Жүргізуші:** Қане, бәріміз тышқан жылының келу құрметіне би билеп берейік.

**Би «Тик-так»  
Аяз Ата:** Жарайсыңдар балаларым! Мені бүгін бір қуантып, алыс жерден шаршап келгенде көңілімді көтердіңдер. Барлықтарың да ақылды, білімді де, өнерлі екенсіңдер.  
Киген киімдерің қандай әдемі! Солай емес пе қызым? Біздің сыйлығымызға риза болыңдар. Ал енді біз жолға шығайық. Басқа да балалардың өнерін тамашалайық. Ал, балаларым, сендер өсе беріңдер, өркендей беріңдер. Аспандарың ашық болсын! Қош болыңдар!  
Қолдарын бұлғап шығып кетеді.  
**Балалар:** Сау болыңыздар!  
**Жүргізуші:** Құрметті қонақтар, балалар! 2020-шы жаңа жылға арналған мерекеміз аяқталып қалды. Көріп тамашалағандарыңызға рахмет. Жаңа жыл құтты болсын, отбасыларыңызға тек бақыт пен қуаныш алып келсін!!!

**КМҚК №130 бөбекжай балабақшасы**

**«Жаңа жыл,жаңа бақыт»**

**Мектепалды даярлық «Жұлдызша» тобы**

**25.12.2019**

**Өткізген тәрбиешілер:Хасенова А**

**Махмұт Ә**

**Музыка жетекшісі:Бақтиярова С**

**Алматы 2019**